ავტობიოგრაფია

დათო კოდუა

დავიბადე ქალაქ ფოთში 1976 წლის 18 ივნისს.

1993 წელს დავამთავრე ფოთის მე-9 საშუალო სკოლა.

1993 წელს ჩავირიცხე და 1998 წელს დავამთავრე ფოთის დამოუკიდებელი უნივერსიტეტის დასავლეთ ევროპული ენებისა და ლიტერატურის ფაკულტეტი, ინგლისური ენისა და ლიტერატურის სპეციალობით.

1993 წელს დავიწყე მუშაობა ფოთის საჭადრაკო კლუბში ჭადრაკის მწვრთნელის თანამდებობაზე.

2000 წლიდან დღემდე ვმუშაობ ფოთის საჭადრაკო კლუბი “ნანა”-ს დირექტორად და მწვრთნელად.

A კატეგორიის ჭადრაკის მწვრთნელი.

სხვადასხვა წლებში აღზრდილი მყავს მსოფლიოსა და ევროპის ჩემპიონატების პრიზიორები, საქართველოს ჩემპიონები და პრიზიორები. სხვადასხვა საერთაშორისო და რესპუბლიკური ფესტივალების გამარჯვებულები.

2016 წელს მომენიჭა საქართველოს სპორტის დამსახურებული მოღვაწის წოდება.

2013 წელს ხორვატიაში (შიბენიკი) გამოცდების წარმატებით ჩაბარების შემდეგ მომენიჭა ფიდეს არბიტრის წოდება.

2013 წელს რუსეთში (მოსკოვი) სემინარების გავლის და შემდგომ კი გამოცდების წარმატებით ჩაბარების შემდეგ მომენიჭა ფიდეს საერთაშორისო ორგანიზატორის წოდება.

2016 წელს ჩეხეთში (პრაღა) ასევე გამოცდების წარმატებით ჩაბარების შემდეგ მომენიჭა ფიდეს ინსტრუქტორის წოდება, 2017 წელს კი ფიდეს მწვრთნელის წოდება.

2016 წლიდან ვარ საერთაშორისო კატეგორიის არბიტრი.

2002 წლიდან სამეგრელო-ზემო სვანეთის რეგიონის ჭადრაკის ფედერაციის გენერალური მდივანი.

2014 წლიდან საქართველოს ჭადრაკის ფედერაციის ღონისძიებების კომისიის მდივანი და საქართველოს ჭადრაკის ფედერაციის მწვრთნელთა კომისიის წევრი.

2015 წლიდან პროგრამა “ჭადრაკი სკოლაში” სამეგრელო-ზემო სვანეთის რეგიონის კურატორი.

2017 წელს საქართველოს ჭადრაკის ფედერაციამ დამასახელა 2017 წლის საქართველოს ბავშვთა საუკეთესო მწვრთნელად.

2018 წლიდან საქართველოს ჭადრაკის ფედერაციის გამგეობის წევრი. ღონისძიებებისა და ტურნირების დირექტორი. ღონისძიების, მსაჯთა და საკვალიფიკაციო კომისიის თავმჯდომარე.

სხვადასხვა წლებში ვიყავი მსაჯი მსოფლიო საჭადრაკო ოლიმპიადაზე, მსოფლიოსა და ევროპის ვაჟთა და ქალთა ჩემპიონატებზე, მსოფლიოსა და ევროპის ახალგაზრდულ ჩემპიონატებზე.

მყავს მეუღლე და 2 შვილი.